open-index/open-wikipedia-markdown huggingface dataset:
Harriet Tubman

**Harriet Tubman** (1820. - 10. mart 1913.) je američka crnačka aktivistica poznata po nadimku *Crni Mojsije*. Rođena je kao ropkinja u državi Maryland, odakle je godine 1844. pobjegla na Sjever SAD -a. Povezala se s J. Brownom i radila na prebacivanju odbjeglih Crnaca u sjeverne države SAD-a. U toku Američkog građanskog rata (1861–1865) borila se u vojsci Sjevera. Nakon rata istupala je u New Yorku protiv rasne diskriminacije i zauzimala se za ravnopravnost i emancipaciju žena.

Južnjački robovlasnici su joj ucijenili glavu na 40.000 američkih dolara. Za vrijeme američkog građanskog rata bila je špijun za vojsku Unije.

## Reference 
Kategorija:Aktivisti
Kategorija:Biografije, Dorchester County, Maryland
Kategorija:Rođeni 1820.
Kategorija:Umrli 1913.
Makljen

* NK Makljen, nogometni klub
* KK Makljen, košarkaški klub
* Makljen (planina), planina u Bosni i Hercegovini
* Makljen (prevoj)
* Makljen (drvo), listopadno drvo (*Acer Monspessulanum L.*)
Raduša

:
* Raduša (planina), planina kod Gornjeg Vakufa-Uskoplja.
* Raduša (Tešanj), naselje u općini Tešanj.

:
* Raduša (Tutin), naselje u općini Tutin.
* Raduša (Ub), naselje u općini Ub.
* Raduša (Užice), naselje u općini Užice.
Louis Pasteur

**Louis Pasteur** (27. decembar 1822 – 28. septembar 1895) bio je francuski hemičar i biolog.

Diplomirao je hemiju u Bezansonu (Besançon). Njegovo prvo istraživanje odnosilo se na optička svojstva vinske kiseline te je jedan od osnivača stereohemije. Bavio se problemima alkoholne i mliječne fermentacije, što ga je odvelo na proučavanje bolesti vina. Spoznaja da se klice iz kojih nastaju mikroorganizmi mogu uništiti uticajem topline bila temelj postupka sterilizacije nazvanog po njemu pasterizacijom. S tim je u vezi i početak antiseptičke metode u hirurgiji, koju je Pasteur primjenio 1865. uvođenjem fenola kao sredstva za dezinfekciju rana.

Bio je uvjereni pacifista i patriota te je nakon pruskog bombardiranja Pariza zatražio da se njegovo ime briše s spiska počasnih doktora Univerziteta u Bonnu.

Istraživao je cjepiva protiv zaraznih bolesti kao što su cjepiva protiv bjesnila, antraksa i kolere.

Izolirao je uzročnika antraksa i primijenio cjepivo protiv te bolesti. Otkrio je i uzročnike porodiljske groznice i kolere peradi. Prvi Pasteurov zavod za istraživanje bjesnoće osnovan je 1888.

## Također pogledajte 
* Pasterizacija
* Bjesnilo

## Reference 
Kategorija:Francuski hemičari
Kategorija:Francuski biolozi
Kategorija:Francuski naučnici
Kategorija:Članovi Francuske akademije
Kategorija:Inozemni članovi Kraljevskog društva
Kategorija:Članovi Francuske akademije nauka
Kategorija:Biografije, Dole
Kategorija:Rođeni 1822.
Kategorija:Umrli 1895.
Mao Zedong

**Mao Tse-tung** ili **Mao Zedong** (kin.: 毛澤東|v=毛泽东)  ; (26. decembar 1893. – 9. septembar 1976.) bio je kineski političar, vojskovođa, revolucionarni vođa i državnik koji se smatra najvažnijom ličnošću u modernoj kineskoj historiji i jednom od najvećih ličnosti 20. vijeka.

## Biografija
Kao dijete imućnih seljaka, Mao se tokom školovanja uključio u radikalnu politiku, da bi godine 1921. postao članom Komunističke partije Kine. Kao jedan od vođa Komunističke partije Kine izbjegao je bijeli teror godine 1927. U planinama jugoistočne Kine je započeo ustanak i stvorio Kinesku sovjetsku republiku te razvio vlastitu marksističko-lenjinističku doktrinu koja će se poslije nazvati maoizam. Njegovo insistiranje na seljacima kao bazi revolucionarnog pokreta i gerilskoj strategiji dovelo je do sukoba sa dogmatima koji su insistirali na oslanjanju na radničku klasu i borbu u gradovima. Mao je taj sukob izgubio pa su kineski komunisti, odbacivši njegovu strategiju, poraženi u sukobu sa nacionalističkom vojskom Chiang Kai-sheka i prisiljeni na Dugi marš u Yenan. Tamo se Mao ponovno nametnuo kao vođa i iz te baze rukovodio borbom protiv Changa i japanskih osvajača koji su napali Kinu godine 1937. Nakon japanskog poraza u drugom svjetskom ratu komunisti i nacionalisti nastavili su rat, da bi krajem 1949. komunisti odnijeli konačnu pobjedu. 1. oktobra 1949. je proglašena NR Kina, a preživjeli nacionalisti pobjegli su na otok Tajvan, koji se danas službeno smatra "otpadnutom" kineskom provincijom.

Mao je tako nakon više od jednog vijeka po prvi put uspio sve kineske teritorije staviti pod jednu vlast i okončati građanske ratove, ustanke i revolucije. Godinu dana kasnije je uspješna kineska intervencija u korejskom ratu povećala prestiž mlade države. Prvih devet godina pod Maom su također zapamćene po uvođenju niza reformi: pojednostavljanju kineske abecede u svrhu povećanja pismenosti, zaustavljanju inflacije i agrarnoj reformi. Međutim, sva ta dostignuća zasjenjena su ekonomskom katastrofom u koju se pretvorio Veliki korak naprijed. Nešto kasnije NR Kina se odmetnula od svog tradicionalnog saveznika SSSR-a i postala jednom od najizoliranijih država svijeta. Pod Maom Kina je stvorila i testirala nuklearno oružje i tako postala velikom svjetskom silom. U nastojanju da suzbije opoziciju svojoj vlasti, Mao je godine 1966. pokrenuo Kulturnu revoluciju koja je dovela do općeg ekonomskog i društvenog haosa. Haos je zaustavljen tek nekoliko godina kasnije.

Kult ličnosti koji je započeo za Maovog života u NR Kini je nastavljen i nakon njegove smrti. Dok ga se u Kini smatra najvećim nacionalnim junakom, u ostatku svijeta, pogotovo među antikomunističkom javnošću, smatraju ga jednim od najvećih zlotvora 20. vijeka. Sa druge strane, mnogi njegovu revolucionarnu strategiju smatraju jednim od najblistavijih primjera vojne teorije.

## Vanjski linkovi
*

Kategorija:Rođeni 1893.
Kategorija:Umrli 1976.
Kategorija:Državnici
Kategorija:Ratnici
Kategorija:Kineski političari
Kategorija:Kineski predsjednici
Kategorija:Biografije, Shaoshan
Amater

**Amater** je osoba koja se bavi nekom profesijom bez namjere stjecanja materijalne koristi. Riječ se obično koristi za one djelatnosti koje se mogu obavljati i profesionalno npr. sportista - amater ili profesionalac. Rijetko ćemo nekoga ko skuplja poštanske marke nazvati amaterom, prije hobistom.

Obično su sportisti do 16-te ili 18-te godine amateri, a poslije postaju profesionalci (bez obzira što danas djeca počinju trenirati tenis s 5 ili 6 godina, i ponekad ulažu i par sati svaki dan godinama u treninge, tek kad počnu zarađivati novac igrajući, onda ih smatramo profesionalcima). Isto razmatranje vrijedi i za ostale sportove, bio to nogomet, boks ili pikado.

## Također pogledajte 
* Hobi

## Reference 
## Vanjski linkovi 
Kategorija:Sport
Pisac

**Pisac** je osoba koja koristi pisane riječi u različitim stilovima i tehnikama da prenese svoje ideje. Pisci proizvode različite oblike književne umjetnosti i kreativnog pisanja kao što su: romani, kratke priče, poezija, drame, scenarije i eseji, kao i različiti izvještaji i novinski članci koji mogu biti od interesa za javnost. Tekstovi pisaca se objavljuju u raznim medijima. Kvalifikovani pisci koji mogu da koriste jezik da dobro izraze ideje, često značajno doprinose kulturnom sadržaju društva.
Naziv "pisac" se koristi i na drugim mjestima u umjetnosti, kao što je tekstopisac, ali i kao samostalni "pisac" što se obično odnosi na stvaraštvo pisanog jezika. Neki pisci rade koristeći materijal iz usmene predaje.

Pisci mogu da proizvode materijal koristeći brojne žanrove, fikciju ili non-fikciju. Drugi pisci koriste više medija kao na primjer, grafiku ili ilustraciju kako bi poboljšali komunikaciju svojih ideja. U novije doba stvorena je potražnja kod čitalaca iz civilnih i vladinih čitalaštva za nedjeljne tehničke pisce, čije vještine stvaraju razumljiva, interpretativna dokumenta praktične ili naučne prirode. Neki pisci mogu koristiti slike (crtanje, slikanje, grafiku) ili multimediju da bi pojačali svoje pisanje. U rijetkim slučajevima, kreativni pisci su u stanju da komuniciraju svoje ideje kroz muziku i riječi.

Osim što stvaraju sopstvene pisane radove, pisci često pišu o tome kako pišu (to jest, proces koji koriste), zašto pišu (to jest, njihovu motivaciju), i komentarišu rad drugih pisaca (kritike). Pisci se mogu baviti pisanjem profesionalno ili amaterski. Mogu biti plaćeni ili unaprijed (ili prilikom prihvatanja), ili tek nakon objavljivanja njihovog rada. Plaćanje je samo jedna od motivacija pisaca i mnogi nikada nisu plaćeni za svoj rad.

Pojam pisac se često koristi kao sinonim za autora, iako ovaj drugi naziv ima nešto šire značenje i koristi se za prenošenje pravne odgovornosti za djelo, čak i ako je njegov sastav anoniman, nepoznat ili napisan u saradnji sa drugim piscima.

## Reference 
Kategorija:Pisci
Kategorija:Književnost
Kategorija:Komunikacijski dizajn
Adil Osmanović

**Adil Osmanović** (rođen je 24. jula 1963. u Lukavcu Završio je filozofski fakultet u Prištini 1990. Trenutno je na postdiplomskom studiju Fakulteta političkih nauka u Sarajevu.

Od 1990. do 1992. obavljao je dužnost sekretara skupštine općine Teslić. Od 1992. do 1995. bio je predsjednik Skupštine općine Teslić.

Od 1995. do 2000. obavljao je dužnost predsjednika Regionalnog odbora Stranke demokratske akcije za sjevernu Bosnu. Od 2000. do 2002.  bio je narodni poslanik u Narodnoj skupštini Republike Srpske.

Bio je član glavnog odbora Stranke demokratske akcije BiH i bivši član Predsjedništva Stranke demokratske akcije BiH.

Oženjen je i ima dva sina.

## Reference 
Kategorija:Bosanskohercegovački političari
Kategorija:Biografije, Lukavac
Kategorija:Političari Stranke demokratske akcije
Kategorija:Ministri Federacije Bosne i Hercegovine
Kategorija:Bosanskohercegovački ministri civilnih poslova
Kategorija:Bosanskohercegovački ministri
Kategorija:Rođeni 1963.
Kategorija:Političari Republike Srpske
Kategorija:Živi ljudi
Kategorija:Političari Federacije Bosne i Hercegovine
Kategorija:Bošnjački političari
Zmaj od Bosne

*Husein-kapetan Gradaščević, također je poznat kao "Zmaj od Bosne"
*Zmaj od Bosne (hronika) - književna hronika Sadika Šehića o Husein-kapetanu Gradaščeviću
*Zmaj od Bosne (sevdalinka)
*Zmaj od Bosne (grupa)
Steve Jobs

**Steven Paul Jobs III** (Stiven Pol Džobs III) bio je američki poslovni "tajkun" i izumitelj. Bio je suosnivač, predsjednik Upravnog odbora i predsjednik kompanije Apple Inc.

Zajedno sa Stevenom Wozniakom u garaži punoj jabuka napravio prvi kućni računar "Jabuka" (). Tako je i imenovao kompaniju koju je osnovao sa Wozniakom.

Poslije nekoliko generacija računara *Apple*, napravio je računar *Lisa*. *Lisa* je bio prvi **računar** koji je imao ikone na monitoru, što su nekoliko godina kasnije kopirale mnoge softverske kompanije, uključujući i Microsoft u svom Microsoft Windows operativnom sistemu.

Sljedeća generacija računara iz njegove produkcije bio je *Macintosh*. Macintosh je popularna vrsta jabuka.

U međuvremenu kompanija IBM je izbacila svoju verziju računara koja je bolje prošla na tržištu i značajno potisnula Jobsove računare.

Jobs je bio prinuđen da napusti svoju kompaniju, koju je u međuvremenu prodao i osniva sljedeću kompaniju pod simboličnim imenom "Sljedeći" (). *NeXT* je do 1993. proizvodio visoko sofisticirane računare koji su bili po mnogo čemu revolucionarni, moćni ali i skupi. Njegovo tržište bili su naučnici, grafičari i školstvo. Tim Berners Lee je razvio originalni World Wide Web na jednoj NeXT radnoj stanici u CERN-ovim laboratorijama. Pod Jobsovim vođstvom kreiran je i revolucionarni operativni sistem NextStep, baziran na UNIX-u, koji je u osnovi današnjeg Appleovog Mac OS Xa.

1996. godine Apple Computer se nalazi u najvećoj krizi od osnivanja. Iste godine u dogovoru sa Jobsom Apple kupuje njegov *Next* za 402 miliona dolara sa namjerom da na bazi NextStep-a izgradi sopstveni operativni sistem za novu generaciju Macintosh računara. Naredne godine Jobs se kao spasilac vraća u Apple i odmah postaje v.d. predsjednika danas preporođene kompanije. 
Danas je Jobs *spiritus movens* i predsjednik Upravnog odbora Applea, a od 1986. on je i suosnivač kompanije Animacionog studija Pixar (*Pixar Animation Studios*, poznat po animiranim filmovima Priča o igračkama (), Život jedne bube () i Tražeći Nema ()). 
Iako mu je od 2001. brisano ono v.d. iz titule, Jobs je rukovodio Appleom za godišnju platu u visini od jednog dolara (zbog čega ga je Ginisova knjiga rekorda () stavila na listu najmanje plaćenih rukovodilaca), sve do augusta 2011., kada je dao ostavku sa mjesta predsjednika Applea.

31. jula 2004. Jobs je operisan od rijetke vrste tumora pankreasa. 2005. isposlovao je izbacivanje iz Appleovih prodavnica svih izdanja kompanije Wiley uvrijeđen objavljivanjem neautorizovane biografije.

Umro je 5. oktobra 2011. godine.

## Također pogledajte 
*Macintosh
*Mac OS X

## Reference
## Vanjski linkovi
*

Kategorija:Rođeni 1955.
Kategorija:Umrli 2011.
Kategorija:Biografije, San Francisco
Kategorija:Amerikanci porijeklom iz Sirije
Kategorija:Amerikanci porijeklom iz Njemačke
Kategorija:Računarski inženjeri
Ethernet umrežavanje

[mini|desno|500p|Prikaz jednostavne [Ethernet LAN mreže koja ima pristup internetu (WAN mreža)]]

**Ethernet umrežavanje** je veoma jeftino, ali za veće mreže zahtijeva dodatne uređaje i kablove. Za umrežavanje dva računara u ethernetu je potreban samo jedan, ali prilagođeni Cat-5 kabel (crossover) koji će direktno spojiti dva računara koji sadrže mrežne kartice.

Za veće mreže su nam potrebni Hub ili Switch, pomoću kojih možemo stalno nadograđivati mrežu sa više računara. Pomoću switchewa omogućen je full-duplex mod Ethernet mreža, što znači da više korisnika odjednom može slati ili primati podatke. Brzina Ethernet mreža je obično 100Mbps, iako postoje i mrežne kartice koje mogu prenositi samo 10 megabita u sekundi, ali se one polako zamjenjuju, čak i sa najnovijim standardom koji ima brzinu od 1 Gigabita u sekundi (Gigabit Ethernet). Ethernet se koristi u LAN mrežama kojima je potrebna velika brzina prijenosa podataka. Uz pomoć switcheva, hubova, routera i modema moguće je napraviti veoma funkcionalne mreže gdje bi svi korisnici imali pristup internetu. Najveća mana Ethernet mreža leži u relativnoj geografskoj ograničenosti, a najveći razlog je ograničenje jednog kabela koji obično ne prelazi dužinu od 100 m.

## Također pogledajte 
*Umrežavanje preko telefonskih instalacija
*Umrežavanje preko električnih instalacija
*Bežično umrežavanje

## Reference 
## Vanjski linkovi 
Kategorija:Računarske mreže
.mc

**.mc** je najviši Internet domen za Monako.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Monako
M
Personal Area Network

**Personal Area Network** je još više geografski ograničena na samo nekoliko metara razdaljine. Najčešće se radi o komunikaciji između manjih uređaja sa računarom ili između samih računara koji su blizu jedan drugome

Ove mreže najčešće nalazimo u sobama, kampusima ili manjim ustanovama. Najčešći oblik komunikacije u ovim mrežama je preko računarskih sabirnica kao što su USB ili FireWire, dok imamo i bežične mreže (WPAN) gdje se komunikacija najčešće odvija preko Bluetooth ili IrDA standarda. Već danas su entuzijasti napravili Bluetooth mreže koje prevazilaze ograničenja, i smatra se da će u dogledno vrijeme Bluetooth mreže biti više zastupljenije te geografski manje ograničene.

## Također pogledajte 
* Local Area Network (LAN) - lokalne mreže
* Metropolitan Area Network (MAN) - gradske mreže
* Wide Area Network (WAN) - širokopojasne mreže

## Reference 
## Vanjski linkovi 
Kategorija:Računarske mreže
Metropolitan Area Network

**Metropolitan Area Network** je mreža koja se sastoji iz velikog broja računarskih mreža, a koje se obično nalaze u jednom gradu. Za razmjenjivanje podataka najčešće se koristi optički kabl ili bežični način komunikacije.

MAN mreža može tako imati više umreženih LAN mreža, a preko MAN-a može imati vezu sa Wide Area mrežom (kao što je Internet) čineći jednu veliku međusobno povezanu mrežu računara). Najčešći protokoli koji se koriste su ATM, SMDS i FDDI, dok se u posljednje vrijeme zamjenjuju sa Ethernet protokolom (tzv. *Metro-Ethernet*). Brzina ovakvih mreža koje koriste DQDB (*Distributed Queue Dual Bus*) tehnologiju se kreće od 34 do 155 Mbps.

## Također pogledajte 
*Personal Area Network (PAN) - lične mreže
*Local Area Network (LAN) - lokalne mreže
*Wide Area Network (WAN) - širokopojasne mreže

## Reference 
## Vanjski linkovi 
Kategorija:Računarske mreže
Bežična pristupna tačka

mini|desno|WAP-4000, primjer *access pointa*
**Bežična pristupna tačka** ili **WiFi pristupna tačka** ( ili *access point* – *WAP ili AP*) jest uređaj koji zajedno spaja WiFi bežične uređaje u jednu bežičnu mrežu. WAP se obično spaja na žičanu mrežu te prenosi podatke između žičanih i bežičnih mreža. 

Više pristupnih tačaka tvore veću mrežu čime se omogućava roaming. Instaliranje WAP-ova, kao i samo stvaranje bežičnih mreža, uzelo je maha u ranim 2000-tim godinama; taj trend nastavio se do dan-danas. Obično, WAP-ovi dolaze sa manjom antenom koja je dovoljna za manje mreže, ali korisnici iz potrebe za geografski rasprostranjenijim mrežama instaliraju posebne antene koje imaju veći opseg. 

## Sigurnost 
Za razliku od žičanih mreža gdje se pristup može ograničiti fizički, kod bežičnih mreža temeljenih na Wi-Fi standardu – mnogo je teža kontrola i nadgledanje korisnika. Praktično, na bežičnu mrežu može se spojiti bilo ko ima WiFi karticu i neku vrstu antene. Rješenje je u enkripciji podataka, a većina *pristupnih tačaka* ima ugrađenu enkripciju. Prva generacija enkripcije WAP pokazala se izrazito lakom za probiti, dok se novije WPA i WPA2 smatraju dosta sigurnim, uz odgovarajuću šifru.

## Također pogledajte 
* Bežično umrežavanje

Kategorija:Bežično umrežavanje
Kategorija:Internet
GIMP

**GIMP** (***G**NU **I**mage **M**anipulation **P**rogram*) jest najpopularnija besplatna aplikacija za obradu/stvaranje računarskih slika za Linux operativni sistem, koja je dostupna i kao komercijalna aplikacija. Ovaj program ima jako dobru podršku za razne filtere koji se koriste pri radu sa računarskom grafikom pa je čak po kvaliteti upoređivan i sa Adobe Photoshopom.

GIMP je programiran pod X11-a na UNIX-om, ali je dostupan i za operativne sisteme Linux, Microsoft Windows i macOS.

## Također pogledajte 
* Obrada digitalne slike

## Vanjski linkovi 
* Službeni sajt
* Dokumentacija
* HOWTO dokumenti
* GIMP Professional Presets Archives

Kategorija:Softver
Kategorija:Linux
Strujni internet

thumb|
**dLAN® 650+ Starter Kit, početni komplet za strujni internet**

**Internet preko električnih vodiča** je novi servis koji omoguće protok podataka preko standardnih visokonaponskih strujnih provodnika. Frekvencija mrežnog napona je 50 (60) Hz. Time je praktično cijelo frekvencijsko područje energetskog provodnika ostavljeno slobodno, pa je razumna ideja da provodnik iskoristimo za druge namjene – protok podataka korištenjem slobodnih frekvencija. Protok podataka energetskim vodovima značajno narušava kvalitetu signala, posebno ako se radi o visokonaponskim vodovima. Izuzetno visoki naponi i velike udaljenosti signal snažno zašumljuju i atenuiraju. Najpoznatija tehnologija za koja omogućava prijenos podataka preko energetske mreže je PLC Power-line communications.

## Također pogledajte 
* HomePNA

## Reference 
Kategorija:Internet tehnologije
Dragan Vikić

**Dragan Vikić** jest bosanskohercegovački policajac, ratni veteran, bivši sportista, bivši pripadnik Ministarstva unutrašnjih poslova RBiH i dobitnik Šestoaprilske nagrade grada Sarajeva.

## Biografija 
Rođen je u mješovitom braku od oca Hrvata i majke Srpkinje. Osnovnu i srednju školu završio je u Sarajevu. Fakultet za fizičku kulturu završio je 1980 u Sarajevu. Oženjen je i ima jedno dijete.

Tokom aktivne karijere karataša (crni pojas, 5. dan) nikad nije doživio poraz. Bio je tri puta seniorski prvak SFRJ (teška kategorija). S reprezentacijom SFRJ osvojio je jednu zlatnu i tri srebrne medalje na evropskim prvenstvima. Po završetku aktivne karijere kao stipendista MUP-a završava Fakultet za fizičku kulturu i započinje profesionalnu karijeru u MUP-u.

Na samom početku svog rada, kao najmlađi pripadnik policije RBIH, za izuzetne profesionalne rezultate biva nagrađivan s više priznanja.

Dao je značajan doprinos razvoju borilačkih sportova u BiH. Danas je predsjednik Karate saveza BiH.

Početkom rata u BiH nalazi se na čelu specijalnog odreda MUP-a RBiH. Zajedno s jedinicom dobija najviša priznanja za hrabrost i zasluge. Opjevan je u Tifinoj pjesmi "Ponesi zastavu, Dragane Vikiću". Početkom rata, aprila 1992 godine, u Skupštini Republike Bosne i Hercegovine, javno,pred televizijskim kamerama, poziva građane Sarajeva da brane grad od napada Srpske vojske, presudno učestvuje u organizaciji odbrane, predvodi Specijalnu jedinicu u teškim borbama i postaje jedan od legendarnih komandanata Sarajeva. Od januara 1994. godine odlazi na dužnost načelnika Sektora za istraživanje i primjenu metoda i sredstava u borbi protiv terorizma Ministarstva unutrašnjih poslova Republike Bosne i Hercegovine.

Krajem maja 2012. godine, Dragan Vikić je pristupio Savezu za bolju budućnost BiH.

## Odlikovanja 
# "Plaketa bezbjednosti" (bivša Jugoslavija)
# "Orden rad sa srebrenim vijencem" (bivša Jugoslavija)
# Šestoaprilska nagrade grada Sarajeva (RBiH)
# "Zlatna policijska značka" (RBiH)
# "Specijalna značka" (RBiH)
# "Zlatni Ljiljan" (RBiH)

## Reference 
Kategorija:Rođeni 1955.
Kategorija:Biografije, Sarajevo
Kategorija:Dobitnici Šestoaprilske nagrade
Kategorija:Jugoslavenski sportisti
Kategorija:Dobitnici vojnog odlikovanja *Zlatni ljiljan*
Kategorija:Živi ljudi
Kategorija:Bivši studenti Univerziteta u Sarajevu
Ehud Olmert

**Ehud Olmert** (hebrejski: **אהוד אולמרט**; prezime mu se također izgovara i kao **Ulmert**; 30. septembar 1945.) je izraelski političar i bivši premijer Izraela. Dana 4. januara 2006. je privremeno preuzeo premijerske ovlasti nakon što je premijer Arijel Šaron doživio hemoragični moždani udar.

Olmert je u izraelskoj vladi također vršio dužnost zamjenika premijera, ministra financija i ministra industrije, trgovine i rada, isto kao i ministra odgovornog za upravljanje izraelskim zemljištem. Bivši je član stranke Kadima koju je osnovao upravo Arijel Šaron.

Olmert je rođen u gradu Binyamina u tadašnjem britanskom mandatu Palestine. U djetinjstvu je bio članom omladine Beitara, desničarskog cionističkog pokreta. Odatle potječe njegova velika ljubav prema nogometnom klubu Beitar Jerusalem, povezanim s tim pokretom.

Olmert je diplomirao psihologiju, filozofiju i pravo na Hebrejskom univerzitetu u Jeruzalemu, te se bavio odvjetništvom.

Politikom se počeo baviti kao član desničarske stranke Likud. Godine 1973. je kao njen član izabran u Kneset. Nakon toga će u Kneset biti izabran sedam puta. Brzo je napredovao u stranci, iako će to neki novinski napisi djelomično pripisivati vezama s organiziranim kriminalom.

Godine 1988. je postao ministrom za manjine, a godine 1990. ministrom turizma.

Taj je položaj napustio kako bi se 1993. godine kandidirao za gradonačelnika Jerusalema. Njegova pobjeda je po prvi put to mjesto donijela jednom članu Likuda. Olmert je ostao zabilježen po ambicioznim projektima obnove grada i poboljšavanja gradskog transporta, koji su mu donijeli veliku popularnost i drugi mandat.

U januaru 2003. godine Olmert je ponovno izabran u Kneset, i u ime Likuda je vodio pregovore s laburistima o stvaranju koalicione vlade na čelu sa Sharonom. U toj vladi je postao zamjenik premijera te ministar industrije, trgovine i rada, a kraće vrijeme je bio i ministrom telekomunikacija.

U augustu 2005, Olmert, poznat po nekadašnjem žestokom protivljenju sporazumu iz Camp Davida i izraelskom povlačenju sa Sinaja, odlučio je podržati Sharona u njegovoj odluci da se izraelske snage povuku iz Pojasa Gaze. Kada je Benjamin Netanyahu iz protesta napustio vladu, Olmert je postao vršilac dužnosti ministra financija.

Kada je Šaron objavio napuštanje Likuda i osnivanje nove stranke Kadima, Olmert je bio prvi od vodećih izraelskih političara koji mu se pridružio.

## Vanjski linkovi
*Profile: Ehud Olmert
*Ehud Olmert
*Ehud Olmert - Achrayut Leumit (English version)

Kategorija:Rođeni 1945.
Kategorija:Živi ljudi
Kategorija:Izraelski političari
U vremenu horoskopa

**U vremenu horoskopa** je treći studijski album hard rock grupe Atomsko sklonište objavljen 1980. godine.

## O albumu 
U Vremenu Horoskopa je donio lagani zaokret ka jednostavnijoj muzici, sa ne tako kompleksnim pjesmama kao na prva dva albuma. 
Posebno se izdvajaju tri pjesme: naslovna numera kojom će Atomsko sklonište u budućnosti započinjati svoje koncerte, a pored nje tu su još "Čedna Gradska Lica" i "Gazi Opet Čizma". Prva je pjesma žestokog ritma u kojoj do izražaja dolaze velike glasovne mogućnosti Sergia Blažića. "Gazi Opet Čizma" je pjesma koja zatvara album, a u svom tekstu bavi se opasnostima od terorizma i neonacizma, mnogo godina prije nego što će svako u svijetu spominjati te riječi.

Tu su i dvije akustične pjesme: "Da Li Je Dozvoljeno Razgledanje Vašeg Vrta" i "Nešto Nam Holivudski Reci". U ovoj zadnjoj navedenoj pjesmi se prikazuje kako ljudi sa prostora bivše Jugoslavije zamišljaju bogati Zapad, te kako je tamo život nešto drugačiji. Ostale pjesme su u visokom ritmu i mogu se svrstati u klasični hard rock, izuzetno pogodne za uspješno koncertno izvođenje. Tekstovi na ovom albumu obrađuju teme iskvarenosti savremenog društva i međuljudskih odnosa.

## Spisak pjesama 
# "Ne želim da te izgubim"
# "Novi karijerista"
# "Da li je dozvoljeno razgledanje vašeg vrta"
# "Čedna gradska lica"
# "U vremenu horoskopa"
# "Želja za željom"
# "Nešto nam holivudski reci"
# "Čuvaj se čistunaca i ljudi bez mana"
# "Generacija sretnika"
# "Gazi opet čizma"

## Članovi grupe 
* Sergio (Serđo) Blažić "Đoser" – vokalni solista
* Bruno Langer – bas-gitara, vokal
* Dragan Gužvan – gitara
* Saša Dadić – bubnjevi
* Boško B. Obradović – recitacija

## Literatura 
* EX YU ROCK enciklopedija 1960-2006, Janjatović Petar; 

Kategorija:Albumi iz 1980.
Kategorija:Albumi Atomskog skloništa
Midnight Commander

**Midnight Commander** je naziv popularnog *file manager*-a za Linux i druge operativne sisteme. Program, poznat i kao **mc**, prvenstveno radi u tekstualnom modu i dizajniran je da pruži jednostavnu, ali moćnu navigaciju kroz datotečni sistem – slično kao što je to činio popularni Norton Commander za Microsoft Windows.

## Historija 
Midnight Commander je nastao kao odgovor na potrebu za efikasnim alatima u tekstualnom okruženju. Razvijen je kao slobodni softver pod GPL licencom, a njegova popularnost se brzo proširila zahvaljujući podršci GNU fondacije i doprinosima otvorene zajednice. Kroz godine, mc je doživio brojne nadogradnje i prilagodbe modernim zahtjevima korisnika.

## Funkcionalnosti 
Midnight Commander omogućava:
* Brzo i jednostavno pretraživanje i upravljanje datotekama
* Kopiranje, premještanje, brisanje i preimenovanje datoteka
* Pregled sadržaja datoteka u tekstualnom režimu
* Podršku za rad s udaljenim sistemima putem FTP-a
* Rad s arhivama (.zip, .tar, i sličnim formatima)
* Integraciju s komandnom linijom, uz mogućnost prilagođavanja putem konfiguracijskih datoteka

## Instalacija i konfiguracija 
Midnight Commander je dostupan u većini Linux distribucija kroz standardne repozitorije. Instalacija se vrši pomoću naredbi:
# **Debian/Ubuntu**: `sudo apt-get install mc`
# **Fedora**: `sudo dnf install mc`
# **Arch Linux**: `sudo pacman -S mc`

Također, korisnici mogu preuzeti izvorni kod i kompajlirati program prema svojim potrebama.

## Razvoj i zajednica 
Projekt je nastao u otvorenom razvojnom okruženju, uz kontinuirani doprinos programera i entuzijasta. Najnovija stabilna verzija, 4.8.15, izdana je 6. 11. 2015. godine, a zajednica aktivno radi na unapređenju korisničkog interfejsa, kompatibilnosti s novim operativnim sistemima te implementaciji novih funkcionalnosti.

## Dokumentacija i resursi 
Za detaljnu dokumentaciju, savjete za konfiguraciju i dodatne informacije, posjetite:
* [ Službena stranica]
* Archivan portal i dodatni materijali

## Vanjski linkovi 
* Službena stranica Midnight Commandera 
* GNU Midnight Commander MP 

## Reference 
Kategorija:Linux
Kategorija:Softver
Java Virtual Machine

**Java Virtual Machine** (obično skraćeno na **JVM**) je virtualna mašina koja može izvršavati Java kompajlirani *byte* kod, tzv. Javin bytecode. JVM je osnovna komponenta Java platforme, te implementacija JVM-a na različitim hardver i softver platformama omogućava Javu da funkcioniše na tim platformama, tj. zadovoljava jedan od Javinih osnovnih ciljeva da se kod piše na jednom operacionom sistemu, a izvršava na više ().

## Način Izvršavanja 
Programi, da bi se izvršavali na JVM-u, moraju biti kompajlirani u standardni binarni format, bytecode, gdje je svaka `.java` datoteka kompajlirana u odgovarajuću `.class` datoteku. Ako program sadrži više `.class` datoteka, one se mogu staviti u jedan JAR datoteku (ili Javinu Arhivu), što olakšava distribuciju tog programa.

Binarny bytecode se izvršava u JVM-u emulacijom JVM-ovih instrukcija putem interpretacije ili primjenom tzv. *just-in-time kompajlera* (JIT), poput Sun-ovog HotSpot JIT-a.

Javin bytecode je napravljen na bazi staka (en. stack - gomila), tj. JVM-ov *interpreter* koristi stak-baziranu arhitekturu pri izvršavanju. Za razliku, JIT kompajlira bytcode u mašinski kod (te je brži u toku izvršavanja). Svaka *thread* ima svoj stak i programski računar.

Kategorija:Programiranje
Rječina

**Rječina** je rijeka koja se ulijeva u Jadransko more u gradu Rijeci.
[desno|mini|240p|Vodopad u [Martinovo Selo|Martinovom Selu]]

Duga je oko 19&nbsp;km, korito joj je širine prosječno 9 – 16 m. Izvire iz pećine na nadmorskoj visini od 325 m ispod strme litice brda Kičej (606 m n.m.). Do 1870.g izvirala je ispod susjednog vrha Podjavorje, do taj izvor se zatrpao zbog potresa u blizini Klane. Najveći pritoci su joj Sušica, Lužac, Zala, Zahumčica, Golubinka, Ričinica i Borovšćica no oni su uglavnom bujice i veći dio godine su suhi. 1968.g kod sela Valići izgrađena je brana za hidroelektranu i nastalo je istoimeno akumulacijsko jezero. Rječina velikim dijelom teče kroz strmi kanjon. U Rijeci se račva na Mrtvi kanal (staro korito) i novo korito koje je napravljeno u 19. st. Od znamenitosti poznat je obnovljeni Gašparov mlin u Martinovom Selu. Od faune najpoznatiji su potočna pastrmka i riječni rak.

Do drugog svjetskog rata često je bila nametana kao granica između Kraljevine Jugoslavije i Italije.

## Također pogledajte 
* Spisak rijeka u Hrvatskoj

Kategorija:Rijeke u Hrvatskoj
Plaketa Kantona Sarajevo

**Plaketa Kantona Sarajevo** je priznanje koje je prvi put dodjeljeno 2006. godine. Plaketa se dodjeljuje kao priznanje za doprinos razvoju Kantona Sarajevo u oblasti privrede, nauke, društvenih djelatnosti i umjetnosti na svečanoj sjednici Skupštine Kantona, a u povodu obilježavanja Dana Kantona Sarajevo. Dobitnicima priznanja se umjesto novčanih nagrada uručuju umjetnička djela.

## Dobitnici priznanja 
### Pojedinci 
*2006 – Abdulah Sidran, Zlatko Ugljen, Jasmila Žbanić 
*2007 – Fahrudin Radončić
*2008 – Jovan Divjak, Ejup Ganić, Esad Duraković, Ismet Gavrankapetanović
*2009 – Enes Karić, Dragutin Braco Kosovac, Nedžad Ibrišimović, Irfan Hozo, Ibrahim Spahić
*2010 – Ivica Šarić
*2011 – Berko Zečević
*2012 – Ivica Osim, Dževad Karahasan
*2013 – Ljubica Ostojić
*2014 – Nihad Halilbegović, Dunja Blažević
*2015 – Avdo Huseinović
*2016 – Senad Hadžifejzović, Nijaz Hastor
*2017 – Rasim Bajrović, Bogić Bogićević
*2018 – Rabija Bosnić, Marinko Pejić, Dejan Milošević
*2019 – Bibija Kerla, Muhamed Pilav, Jasna Diklić
*2020 – Rade Zoranović, Slaviša Šućur, Željko Komšić
*2021 – Ifet Feraget
*2022 – Vinko Puljić, Erduan Kafedžić, Fata Orlović, Sanjin Pehlivanović, Boro Kontić

### Kolektivi 
*2006 – Koordinacioni odbor boračkih udruženja KS, Asocijacija inovatora BiH, Reprezentacija BiH u sjedećoj odbojci
*2007 – Bošnjačka zajednica kulture "Preporod"
*2008 – Univerzitet u Sarajevu, Centar za srce Sarajevo-KCUS, HKD Napredak, ASA HOLDING d.o.o. Sarajevo
*2009 – SPKD "Prosvjeta", AKCU u Sarajevu "Seljo", Kantonalni sud u Sarajevu
*2011 – JU Terapijska zajednica-Kampus Kantona Sarajevo
*2012 – Ambasada Japana u BiH
*2013 – SDI Spid
*2015 – Fond za izgradnju stanova boračkoj populaciji
*2016 – Kadetska košarkaška reprezentacija BiH
*2017 – Specijalna olimpijada BiH
*2018 – Sarajevo Film Festival, Udruženje porodica, djece i osoba sa poteškoćama u razvoju "Dajte nam šansu", Plivački klub SPID
*2019 – Muzej Sarajeva, JU "Prva gimnazija" Sarajevo, Kompanija Sinkro Sarajevo, Asocijacija kompanija softverske industrije "Bit Alliance"
*2020 – Radničko kulturno-umjetničko društvo "Proleter", JU "Treća gimnazija" Sarajevo, Fond Memorijala Kantona Sarajevo
*2021 – Taekwondo savez Bosne i Hercegovine, Mih BH d.o.o. Sarajevo
*2022 – Porodice 3 plus, Homework HUB

### Posthumno 
*2006 – Zoran Bečić
*2007 – Benjamin Filipović
*2008 – Safet Isović
*2009 – Fra Petar Anđelović
*2010 – Juan Antonio Samaranch, Krstan Bijeljac
*2011 – Amer Čenanović
*2012 – Nijaz Duraković
*2013 – Pivodić Muhidin
*2015 – Safet Plakalo
*2016 – Davorin Popović
*2017 – Esad Arnautalić
*2018 – Nada Đurevska, Mirza Delibašić, Vladimir Premec
*2019 – Zdravko Grebo, Sabit Hadžić
*2020 – Suad Ćupina
*2021 – Belma Šoljanin
*2022 – Tarik Helić, Slobodan Logo, Hasan Muratović, Šadi Matar

## Reference 
Kategorija:Nagrade
Kategorija:Kanton Sarajevo
Virtualna mašina

U računarstvu **virtualna mašina** (*eng. virtual machine - VM* ) je emulacija računarskog sistema. Virtualne mašine su zasnovane na računarskoj arhitekturi i pružaju funkcionalnost fizičkog računara. Njihove implementacije mogu uključivati specijalizirani hardver, softver ili njihovu kombinaciju.

Postoje različite vrste virtualnih mašina:

* **Sistemske virtuelne mašine** (koji se još nazivaju i VM-ovi za punu virtualizaciju) pružaju potpunu funkcionalnost i mogu zamijeniti fizički računarski sistem. Pružaju funkcionalnost potrebnu za izvršavanje operativnih sistema. Hipervizor koristi mašinski jezik za dijeljenje i upravljanje hardverom, omogućavajući više okruženja koja su međusobno izolirana, a koja su na istoj fizičkoj mašini. Moderni hipervizori koriste virtualizaciju potpomognutu hardverom, hardver koji je specifičan za virtualizaciju, što se najviše odnosi na CPU koji posjeduje posebne instrukcije kojim ubrzava te operacije.
* **Procesne virtualne mašine** su dizajnirane za izvršavanje računarskih programa nezavisno od platforme.

Neke virtualne mašine, poput QEMU-a, napravljene su tako da oponašaju različite arhitekture i omogućavaju izvršavanje softverskih aplikacija i operativnih sistema napisanih za drugi arhitekturu procesora. Virtualizacija na nivou operativnog sistema omogućava da se resursi računara dijele kroz kernel.

"Virtualna mašina" kao termin je definirana kao "efikasan, izoliran duplikat prave računarske mašine".

## Puna virtualizacija 
U punoj virtualizaciji virtualna mašina simulira dovoljno hardvera kako bi omogućio da se nemodificirani "gostujući" operativni sistem pokreće u izolaciji. Ovaj pristup virtualizaciji se pojavio 1966. godine sa IBM CP-40 i CP-67.

Moderni primjeri koji pružaju punu virtualizaciju uključuju Parallels Workstation, Parallels Desktop za Mac, VirtualBox, Virtual Iron, Oracle VM, Virtual PC, Virtual Server, Hyper-V, VMware Workstation, VMware Server (ranije poznat kao GSX Server), VMware ESXi, QEMU, Adeos, Mac-on-Linux, Win4BSD, Win4Lin Pro i Egenera vBlade tehnologija.

## Virtualizacija na nivou operativnog sistema 
Fizički server je virtualiziran na nivou operativnog sustava, što omogućava više izoliranih i sigurnih virtualiziranih servera da se pokreću na jednom fizičkom serveru. "Gosti" koji se virtualizuju moraju imati iste pokretačke instance kao i opreativni sistem koji je na serveru. Među prvim  implemetacijama su bili FreeBSD jails; a moderni primjeri uključuju: Docker, Solaris Containers, OpenVZ, Linux-VServer, LXC, AIX Workload Partitions, Parallels Virtuozzo Containers i iCore Virtual Accounts.

## Također pogledajte 
* Virtualizacija
*Hardverska virtualizacija

## Reference 
## Dalje čitanje 
* James E. Smith, Ravi Nair, *Virtual Machines: Svestrane platforme za sisteme i procese*, Morgan Kaufmann, maj 2005,  , 656 stranica

## Vanjski linkovi 
* Desktop Virtualizacija koristeći CITRIX infrastrukturu

Kategorija:Virtualizacija
Caravaggio

**Michelangelo Merisi da Caravaggio** bio je italijanski slikar.

Učio je u Milanu, a od 1590. živio u Rimu. Već u svojim prvim slikama prekida s manirizmom i naturalističkim realizmom slika likove iz svakidašnjeg života. Često slika polufiguru s mrtvom prirodom (*Bakho*, *Mladić s košarom voća*), ali i mrtvu prirodu kao samostalnu temu.

Njegova najvrednija djela iz zrele faze jesu slike za Crkvu sv. Luigi dei Francesci u Rimu (*Krist poziva sv. Matiju*, *Sv. Matija s anđelom*, *Martirij sv. Matije*), a u tim slikama svjetlo postaje glavni element kompozicije.

Zbog svog neobuzdanog temperamenta došao je u sukob sa zakonom te češće mijenja mjesto boravka (Napulj, Malta). U djelima kasne faze još jače naglašava ulogu svjetla, koje u snažnim mlazevima pada na sliku i daje likovima posebnu plastičnost. Utjecao je na mnoge slikare italijanskog baroka, a i na mnoge slikare izvan Italije (Rubens, Rembrandt, Velázquez).

mini|240p|Carravaggio, *David i Golijat*

## Reference 
## Vanjski linkovi 
* http://www.biography.com/people/caravaggio-9237777 
* http://www.caravaggio-foundation.org/ 
* http://www.ibiblio.org/wm/paint/auth/caravaggio/

Kategorija:Rođeni 1571.
Kategorija:Umrli 1610.
Kategorija:Biografije, Milano
Kategorija:Italijanski slikari
Kategorija:Barokni slikari
Kompozicija (likovna)

[mini|250px|[Eugène Delacroix, P*okolj na Hiosu*, 1824., Louvre, ulje na platnu, 1666. **piramidalna kompozicija**]]
mini|250px|**dijagonalna kompozicija**
**Kompozicija** (lat. * componere* – slagati) je pojam koji u likovnoj umjetnosti označava formalnu strukturu koju čine likovni elementi (boja, volumen, prostor...) u svom međuodnosu.

Vrste likovnih kompozicija ovise o rasporedu oblika koje prikazujemo na plohi ili u prostoru, te tako postoje: 
* vodoravna, 
* okomita, 
* dijagonalna, 
* kružna, 
* piramidalna, 
* slobodna kompozicija,
* dramskom kompozicija - kombinacija više kompozicija na istom djelu.

Likovna kompozicija uključuje više pojmova, odnosno načina kombiniranja likovnih elemenata:
* ritam
* kontrast
* harmonija
* ravnoteža
* proporcija
* dominacija
* jedinstvo

Francuski slikar Matisse zapisao je da je kompozicija umjetnost raspoređivanja "raznih elemenata kojima slikar raspolaže da izrazi svoje osjećaje".

## Reference 
## Vanjski linkovi 
Kategorija:Likovna umjetnost
Marinizam

**Marinizam**, napirlitani pjesnički stil koji se sastoji u gomilanju suvišnih riječi i fraza

Naziv je dobio prema imenu Giambattista Marina, italijanskog pjesnika koji je afirmisao novi ukus poezije ne samo u Italiji nego i u drugim evropskim zemljama. Lirika baroka duguje mu raskoš jezika i pjesničkih slika, raznovrsno stilsko pretjerivanje, te senzualni doživljaj ljubavi i prirode. Marino je pisao mnogo, njegovo životno djelo je mitološki ep Adonis (Adone), koji je sa 45 000 stihova najduži ep italijanske, i općenito jedan od najdužih epova evropske književnosti.
## Literatura 
* James V. Mirollo. The Poet of the Marvelous. Columbia University Press, New York, 1963.

Kategorija:Književnost
Protivreformacija

**Protivreformacija** ili pokret tzv. Katoličke obnove nastala je kao odgovor Katoličke Crkve na Lutherov protestantizam. 

Papa Pavao III (1534.-1549.) započeo je Tridentinski sabor (1545.-1563.), skup kardinala koji je trebao provesti reformu ustanova (ne doktrine). Između ostalog, trebalo je riješiti probleme pokvarenih biskupa i svećenika, plaćenih oprosta i drugih novčanih zloupotreba. Sabor je nedvosmisleno odbacio konkretne protestantske stavove i zadržao osnovnu strukturu srednjovjekovne Crkve, njen sistem sakramenata, vjerske redove i doktrinu. Odbacio je svaki kompromis sa protestantima i ponovio osnovne postavke rimokatoličanstva. Sabor je jasno stao iza dogme spasenja kroz vjeru i dobra djela. Potvrđen je i sakrament pretvaranja hljeba i vina u tijelo i krv Kristovu, kao i Sedam sakramenata. Jasno su potvrđeni i katolički običaji protiv kojih su reformatori najviše grmjeli: oprost grijeha, hodočašće, obožavanje svetaca i relikvija, kao i obožavanje Marije.

Sabor se nakon dugih rasprava dogovorio oko sljedećih glavnih smjernica za ono što će poslije postati poznato kao protivreformacija:
# Crkveno tumačenje Biblije je konačno. Svaki kršćanin koji želi nametnuti vlastito tumačenje je heretik.
# Kršćanima za spasenje trebaju vjera i dobra djela. Nije dovoljna samo vjera, kako je tvrdio Luther.
# Biblija i Crkva su jednako snažne instance za usmjeravanje kršćanskog života.
# Oprost je valjan izraz vjere. (Ali prodaja oprosta je zabranjena.)

Kategorija:Kršćanstvo
Kategorija:Historija
Barok

**Barok** ( = biser nepravilnog oblika, tvorevina bolesne školjke) jest razdoblje u književnosti i umjetnosti koje je počelo s nastupom reformacije sredinom 16. stoljeća i završilo 1750. godine  smrću jednog od najznačajnijih svjetskih kompozitora Johanna Sebastiana Bacha. To je pokret katoličke obnove (protivreformacije).

Luther i Calvin prekinuli su univerzalnost vjerskog osjećaja srednjeg vijeka. Svaki čovjek sada je trebao sam za sebe odlučiti koji mu je od mnogih novih propovjednika najbolje jamčio spasenje i sreću u budućem životu i uskoro su se svi borili među sobom za prevlast nad dušama miliona katolika, luterana, kalvinista, baptista, anabaptista i 20-ak drugih sekti. Uslijed tih raspravljanja nastalo je doba trvenja kao što ga je svijet rijetko kad vidio (Tridesetogodišnji rat). Evropa je pretvorena u ratno polje.

[mini|lijevo|200p|Slika *[Obožavanje (Peter Paul Rubens)|Obožavanje* Petra Paula Rubensa.]]
Godine 1648. prihvaćen je zakon koji je davao pravo svakom vladaru da svoj naročiti oblik vjere nametne svim svojim podanicima, ne osvrćući se na želje većine.

Evropa je podijeljena na bezbroj malih kneževina, od kojih je svaka imala vlastitu vjeru i bila zakleti neprijatelj svih svojih susjeda koji se u tome nisu s njom slagali (borbena crkva – *ecclesia militans*). Još jedan borac za vlast jest dinastička država. Na čelo protivreformacije dolazi Španija.

Isusovci su bili ti koji su ulagali u barokne crkve. Prvi se put koristi uljano slikarstvo, čiji je začetak bio u Flandriji. Formirana je holandska slikarska škola – Van Dyck. U muzici prevladava "vatreno" i bučno. U književnosti barok je spoj kićenosti u izrazu (manirizam) i crkvenih tema o smrti i prolaznosti.

Nakon otkrića novih pomorskih puteva prema istoku, a naročito nakon otkrića Amerike, ekonomski centri Evrope premještaju se s obala Sredozemnog mora na obale Atlantskog okeana. Moćni trgovački gradovi Italije ustupaju mjesta novim trgovačkim i pomorskim silama, kao što su Španija, Holandija, Francuska i Engleska. Opadanje sredozemnih gradova izazvalo je znatne promjene u političkoj i društvenoj strukturi zapadne Evrope. Papinska se moć smanjila, iz čega slijedi pojava reformacije u Njemačkoj i Engleskoj.

Osim ekonomskih, mijenjaju se i umjetnički centri. Slikarstvo i arhitektura baroka nastaju u Italiji, dok će vodstvo u likovnom stvaranju preuzeti nove sile.

## Izvori 
## Vanjski linkovi 
* http://www.baroquelife.org/
* http://etext.lib.virginia.edu/DicHist/dict.html 
* https://web.archive.org/web/20070927182459/http://www.hernandofla.com/liteliz.htm
* http://www.ibiblio.org/wm/paint/glo/baroque/

Kategorija:Barok
Kategorija:Historija Evrope
Kategorija:Književnost
Kategorija:Umjetnički pravci
Kategorija:Umjetnički pokreti
Kategorija:17. vijek u umjetnosti
Kategorija:18. vijek u umjetnosti
Kategorija:Dekorativne umjetnosti
Kategorija:Historija umjetnosti
Kategorija:Umjetnost Zapada
Hijeroglifi

mini|200p|desno|Hijeroglifi na kamenu
**Hijeroglifsko pismo** je pismo starih Egipćana, a spada u grupu slikovnih pisama. Egipćani su se među prvima počeli služiti pismom (oko 3000. g. n. e.). Hijeroglifi su bili pisani na papirusu ili klesani u kamenu. Kasnije se razvilo pojednostavljeno pismo hijeratsko (svećeničko pismo) te pismo za svakodnevnu upotrebu - demotsko pismo. Hijeroglife je odgonetnuo Francuz Jean-François Champollion 1822. godine uspoređujući hijeroglifsko, demotsko i grčko pismo, odnosno natpis s kamene ploče iz Rosette te proučavanjem kartuša ptolomejskih vladara.

## Alfabet 
## Brojevi 
Kategorija:Pisma
Kategorija:Historija Egipta
Peter Paul Rubens

**Peter Paul Rubens** (Siegen, 28. juni 1577. - Antwerpen, 30. maj 1640.), bio je flamanski slikar.
Jedan je od najvećih majstora baroknog stila u slikarstvu, koji je sjedinio najbolje tradicije sjevernjačkog i italijanskog renesansnog slikarstva, te stvorio slike pune dramatike, čulnosti i sjaja boja. Iako je u svojim remek djelima slikao portrete i pejzaže, Rubens je možda najpoznatiji po svojim kompozicijama u kojima je obrađivao religiozne, historijske, mitološke i alegorijske teme. Posebno se ističu njegove protivreformacijske oltarne pale. Kao impresario obimnih dekorativnih programa, vodio je najpoznatiji slikarski atelje u Evropi. Pored toga što je vodio veliki studio u Antverpenu koji je proizvodio slike popularne među plemstvom i kolekcionarima širom Evrope, Rubens je bio klasično obrazovani humanistički učenjak, kolekcionar umjetnosti i diplomata koji je radio za španskog kralja Filipa IV i engleskog kralja Karla I. Njegove inventivne moći bile su usklađene sa izuzetnom energijom i svestranošću. Živio je najviše u Antwerpenu, ali je radio Italiji u Francuskoj i Španiji. Umro je 30. maja 1640 od gihta

## Također pogledajte 
* Rembrandt

## Reference 
Kategorija:Rođeni 1577.
Kategorija:Umrli 1640.
Kategorija:Biografije, Siegen
Kategorija:Belgijski slikari
Milano

**Milano** (milanski dijalekt: *Milán*) najveći je grad sjeverne Italije i drugi najnaseljeniji grad u državi. Smješten je u niziji u Lombardiji, najnaseljenijoj i najrazvijenijoj regiji Italije, čiji je i glavni grad, otprilike na pola puta između rijeke Po na jugu i podnožja Alpa na sjeveru, odnosno rijekâ Ticino na zapadu i Adde na istoku. Sam grad ima nešto manje od 1.400.000 stanovnika (2020), ali broj stanovnika urbane zone (Veliki Milano) iznosi približno 4,9 miliona.

Ime grada stoljećima se bilježilo kao *Mailand*, što je i danas njegovo njemačko ime. Ono potječe iz keltskog naziva *Mid-lan* ("usred nizije"), a Rimljani su ga zvali *Mediolanum*.

Milano se smatra vodećim alfa globalnim gradom, a kao njegove jake strane izdvojeni su umjetnost, trgovina i uslužne djelatnosti, dizajn, obrazovanje, zabava, moda, finansije, zdravstvena zaštita, mediji, istraživanje i turizam. Njegov poslovni distrikt sjedište je Italijanske burze (*Borsa Italiana*) te državne i međunarodnih banaka i kompanija. Kad je riječ o BDP-u, ima drugu ekonomiju po veličini među gradovima u Evropskoj uniji nakon Pariza i najbogatiji je među gradovima koji nisu glavni gradovi svojih država u okviru Evropske unije. Smatra se i dijelom Plave banane i jednim od "četiri motora za Evropu".

Grad je prepoznat kao jedna od četiri svjetske prijestonice mode zahvaljujući tome što je domaćin nekolicine međunarodnih događaja i sajmova, uključujući Milansku sedmicu mode i Milanski sajam namještaja, koji su trenutno među najvećima u svijetu po prihodu, broju posjetilaca i rastu. Također je bio domaćin svjetskih izložbi 1906. i 2015. U njemu su sjedišta brojnih kulturnih institucija, akademija i univerziteta, s 11% ukupnog broja studenata u Italiji. Godišnje ga posjete milioni ljudi iz cijelog svijeta, koje privlače muzeji i umjetničke galerije, u kojima su neke od najvažnijih zbirki na svijetu, uključujući važnije radove Leonarda da Vincija. U njemu djeluju brojni luksuzni hoteli i peti je po broju zvjezdica u svijetu prema Michelinovom vodiču. Dom je AC Milana i Intera, jednih od najuspješnijih evropskih nogometnih klubova, te Olimpije, koja je među vodećim evropskim košarkaškim klubovima današnjice. S Cortinom d'Ampezzo izabran je za domaćina Zimskih olimpijskih igara 2026.

## Reference 
## Vanjski linkovi 
* Službeni sajt
* Rete Metropolitana di Milano 
* Videoobilazak Milana
* Fotografije UNESCO-ovog fotografa

*
Kategorija:Gradovi u Italiji